Lorca, Španija
<s>Lorca je grad i općina od 92,299 stanovnika na jugoistoku Španjolske, koji administrativno podpada pod
autonomnu zajednicu Murciju.</s>

<s>Geografija 
Lorca se prostire duž rijeke Guadalentín u polupustinjskom kraju, nalik na stepu, okruženom nazubljenim šiljcima planina.</s><s>Od svog regionalnog administrativnog centra Murcije udaljena je 58 kilometara jugozapadno.</s>

<s>Historija 
Grad koji se prostire na obje obale rijeke, zvao se - Ilurco za rimskih vremena, a - Lurka za maurskih.</s><s>Tokom srednjeg vijeka bio je mjesto brojnih bitaka između kršćanskih i maurskih snaga, sve dok ga nije 1243. konačno zauzeo kastiljski kralj Alfonso X. Nakon tog nastupio je period kad je postao snažna kršćanska utvrda.</s>

<s>Stari dio Lorce prostire se oko ruševina maurskog zamka.</s><s>Novi dio grada koncentriran je duž ulice Corredera, uz koju se nižu kuće iz 18. vijeka sa grbovima na fasadama.</s><s>Tu se nalazi i crkva Santa Maria Real de las Huertas, koja je navodno izgrađena na istom mjestu na kom je Alfonso X postavio svoj 
prvi šator prije nego što je zauzeo grad.</s>

<s>Lorca je poznata po neobičnom običaju prodaje godišnjih prava na vodu za navodnjavanje, koji se tradicionalno održava palači Alporchón.</s><s>Oranice na terenu općine navodnjavaju se još od maurskih vremena, pa se pretpostavlja da je i taj običaj iz tih vremena.</s>

<s>Lorcu je 11. maj 2011. pogodila serija potresa, koji su iako relativno slabi, prvi magnitude - 4,5, a drugi 5,1, uz puno manjih, ipak izazvali veliku štetu, usmrtivši pritom najmanje osam i ranivši stotine građana.</s>

<s>Privreda 
Okolica grada je stočarski kraj, ali je naselje San Juan ratarski kraj poznat po žitaricama i voćarstvu.</s><s>U predgrađu Santa Quiteria, održava se tradicionalni stočarski sajam, za razliku od tog predgrađe San Cristóbal je industrijska zona.</s><s>Od industrije Lorca ima tvornice tekstila, keramike i kožnih artikala.</s>

<s>Pobratimski gradovi</s>

<s>Izvori</s>

<s>Vanjske veze</s>

<s>Ayuntamiento de Lorca</s>

<s>Gradovi u Španiji
Regija Murcia</s>

